open-index/open-wikipedia-markdown huggingface dataset:
Libode

**Libode**  is 'n dorp in die Oos-Kaap-provinsie, Suid-Afrika. Volgens die 2011-sensus het die nedersetting 'n bevolking van 4&nbsp;560 gehad, waarvan 4 500 (99.0%) Swartes was. Die dorp is op die pad tussen Mthatha en Port St. Johns.

## Distrik 
Die distrik is 1 400&nbsp;km2 groot en word bewoon deur die Pondo en Mpondomise wat met beeste, boerbokke en mielies boer. Die dorp is vernoem na 'n Pondohoofman wat jare gelede in 'n stamgeveg daar dood is. Die dorp is ook bekend vir die kralewerk van die Pondo en Mpondomise.

## Mhlenganaberg 
Die Mhlenganaberg is sowat 25&nbsp;km oos van Mthatha. Die naam van die berg beteken 'die een wat hang'. Die berg lyk soos 'n troukoek met die steil kranse. Daar is baie legendes oor die berg onder andere dat dit 'n plek van teregstelling is. Die aanname is verkeerd, die werklike teregstellingrots is daar naby.

## Sien ook 
* Lys van dorpe in Suid-Afrika

## Verwysings
Mount Fletcher

**Mount Fletcher** is 'n dorp in Joe Gqabi-distriksmunisipaliteit in die Oos-Kaapprovinsie van Suid-Afrika. Die stad Mthatha is 129&nbsp;km per pad vanaf Mount Fletcher.

## Geskiedenis 
Die dorp is in 1882 gestig en moontlik na eerwaarde Joe Fletcher genoem.

Die distrikshospitaal se naam is Tayler Bequest, vernoem na 'n ene 'Tayler' wat 'n sendingstasie hier opgerig het. Sommige van die ouer dele van die hospitaal is oorblyfsels van die sendingstasie en het museumstatus.

## Distrik 
Die subdistrik is 2&nbsp;440&nbsp;km² groot en word hoofsaaklik deur die Hlubi-Xhosastam bewoon. Die belangrikste ekonomiese bedryf is skaapboerdery. Die Castle Rockpiek (2&nbsp;141&nbsp;m) is aan die westekant van die dorp.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995. 

## Verwysings
Lusikisiki

**Lusikisiki**  is 'n dorp in die oostelike deel van die Oos-Kaap, Suid-Afrika.

## Geskiedenis 
Die dorp het ontstaan nadat 'n militêre pos hier gestig is in 1894 en nadat Pondoland tot die Kaapkolonie geannekseer is. Lusikisiki is in 1932 as dorp geproklameer. Die naam is blykbaar 'n poging om die suising weer te gee van riete wanneer die wind in 'n nabygeleë moeras waai. 

Op 28 September 2024 het die Massamoord in Lusikisiki in die dorp plaasgevind.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995 

## Eksterne skakels 
*Inligting oor Lusikisiki
Khayelitsha

**Khayelitsha** (uitgespreek: [kaɪ.əˈliːtʃə]) is ’n gedeeltelik informele township in die Wes-Kaap, Suid-Afrika, wat op die Kaapse Vlakte in Kaapstad, net noord van die Valsbaai, geleë is. Die naam is Xhosa vir *Nuwe Tuiste*. Dit is na bewering die grootste en vinnigs groeiende township in Suid-Afrika.

duimnael|links|'n Uitsig oor Khayelitsha
[duimnael|links|Khayelitsha op die [Kaapse Vlakte]]
Khayelitsha het ’n geskatte bevolking van 392&nbsp;000 in 2011 gehad en lê 'n paar kilometer met die N2 langs. Sowat 90,5% van die inwoners is swart, 8,5% bruin en 0,5% wit. Die meeste mense praat Xhosa.

Sowat 70% van die inwoners woon in plakkershutte en ’n derde moet minstens 200 meter loop na ’n waterbron.

Nuwer gebiede wat om die ou gebiede gebou is, sluit in Site B, Site C, Green Point, Litha Park, Mandela Park, Makaza en Harare.

## Sien ook 
* Lys van dorpe in Suid-Afrika

## Verwysings 
## Eksterne skakels 
*
Kareedouw

**Kareedouw**  is 'n dorp in die Oos-Kaap-provinsie, Suid-Afrika. Die dorp is net 8&nbsp;km vanaf die N2 nasionale pad en is by die oostelike ingang na die Langkloof geleë op die R62 provinsiale pad. Die NG Kerk van bewerkte sandsteen dateer uit 1905 toe die gemeente hier gestig is. Die naam is afgelei van die Khoikhoi woord *!karegadaob!* wat "pad met baie kareebome" beteken.

## Distrik 
Daar is 'n groot kresootaanleg in die distrik waar houtpale behandel word. Daar word ook gemengde boerdery in die distrik beoefen. Mnr. John Vorster, eerste minister van Suid-Afrika van 1966 tot 1978, is hier in die begraafplaas begrawe.

## Galery 

Lêer:R402 near Kareedouw (8499380133).jpg|R402 naby Kareedouw
Lêer:NG kerkgebou Kareedouw.jpg|Die NG kerkgebou op Kareedouw, waarvan die hoeksteen op 10 Februarie 1908 deur ds. D.J. Pienaar gelê is. Die gebou is op 14 Februarie 1909 ingewy.

## Sien ook 
* Lys van dorpe in Suid-Afrika
* NG gemeente Kareedouw

## Verwysings 
## Bronne 
* Padlangs deur Suidelike Afrika. 2010. 
* Op Pad in Suid-Afrika. B.P.J. Erasmus. 1995.
CN-toring

duimnael|200px|Die CN-toring vanuit die *Rogers Centre*.
duimnael|200px|Uitsig op Downtown Toronto vanuit die CN-toring
duimnael|200px|Kykie deur die glasvloer.

Die **CN Tower** of **CN-toring** (voluit: *Canadian National Tower*) is 'n toring in Toronto, Kanada wat as 'n uitsaaitoring en toeristebestemming dien.

Die toring is deur die *American Society of Civil Engineers* as een van die moderne wonders van die wêreld aangewys. Toe dit in 1976 voltooi is, was dit die hoogste gebou ter wêreld. Die toring is 553,33 meter hoog.

## Verwysings 
## Eksterne skakels 
* Amptelike webtuiste
*
Tembisa

**Tembisa** (wat in Zoeloe "daar is hoop" beteken) is 'n township noord van Kemptonpark in Oos-Rand in Gauteng, Suid-Afrika. Die dorp is in 1957 gestig met die hervestiging van swart mense van Alexandra, Edenvale, Kemptonpark, Halfweghuis-omgewing en Germiston. Tembisa is naas Soweto die tweede grootste township in Gauteng.
duimnael|links|300px|Daar is ook skoon, netjiese dele, soos die Lazarus Mawela-stasie in Tembisa

## Onderwys 
Van die skole in Tembisa sluit in:
* Khulasizwe Primary School

## Sien ook 
* Lys van dorpe in Suid-Afrika

## Verwysings
Sebokeng

**Sebokeng** is 'n lokasie in Gauteng, Suid-Afrika. Die lokasie is in 1965 gestig.

Dit is in Emfuleni Munisipaliteit onder die Sedibeng-distriksmunisipaliteit geleë. 

## Sien ook 
* Lys van dorpe in Suid-Afrika
Tiberius

**Tiberius Julius Caesar Augustus** (voor sy aanneming deur Augustus: *Tiberius Claudius Nero*; * 16 November 42 v.C. in Rome; †&nbsp;16 Maart 37 n.C. aan die Kaap Misenum) het tussen 14 en 37 n.C. as tweede Romeinse keiser geregeer. Hy was ná sy stiefvader Augustus die tweede keiser van die Romeinse Ryk - albei is in die Julies-Claudiese geslagslyn gebore. Sy regeringstyd was een van die langste alleenregerings van 'n Romeinse keiser.

Tiberius het veral voor sy regeringsoorname groot militêre oorwinnings behaal. Met sy militêre bedrywighede in Pannonië, Illyricum, Raetië en Germanië het hy die noordelike grenslyn van die Romeinse Ryk getrek. Hy het daarnaas ook sukses by die administrasie van Romeinse provinsies en die finansiële bestuur van sy ryk behaal.

Dit was paleisintriges, die sameswering van die ambisieuse Seianus, teregstellings van dissidente Romeinse adellikes en Tiberius se onttrekking aan die lewe in Rome wat latere antieke geskiedskrywers 'n negatiewe waardeoordeel oor hom laat vel het. Dit is egter duidelik dat Suetonius die keiser eerder in 'n negatiewe lig beskou het.

Teen die einde van sy lewe het die institusionalisering van die monargie en die daarmee gepaardgaande ontneming van politieke regte van die Romeinse Senaat 'n belangekonflik tussen keiser en senatore laat ontstaan.

## Sien ook 
* Lys van Romeinse keisers
Vosloorus

**Vosloorus** is 'n township in Gauteng (Suid-Afrika), suidoos van Johannesburg. Die lokasie is in 1963 gestig.
Township

duimnael|300px|’n Uitsig oor Khayelitsha, ’n township naby Kaapstad.

Die term **township** (of die verouderde **lokasie**) verwys gewoonlik na ’n onderontwikkelde, gesegregeerde woonbuurt in Suid-Afrika waar gekleurdes van die 19de eeu af woon. Met gekleurdes word bedoel swart mense, bruin mense en Indiërs. Townships is tradisioneel aan die rand van ’n stad of dorp gebou. 

Die woord "township" het nie vandag ’n rassekonnotasie nie, maar die woord "lokasie" wel. Die Woordeboek van die Afrikaanse Taal noem dit "rassisties, verouderd" en die HAT meen dis "tans te vermy". 

## Geskiedenis
duimnael|230px|Kinders in ’n township in 1989.
duimnael|230px|Kinders in ’n township in 2011.

In die eerste helfte van die 20ste eeu het die meerderheid van die swart bevolking in Suid-Afrika se stedelike gebiede in hostels en kamers gebly wat deur werkgewers verskaf is. Tydens en ná die Tweede Wêreldoorlog het stedelike gebiede ’n vinnige groei beleef terwyl wette verslap het. Nie werkgewers of die regering het nuwe akkommodasie gebou vir die mense wat na die stede gestroom het nie. Dit het gelei tot swak lewensomstandighede en die gebrek aan geriewe, asook hoër geweld- en misdaadvlakke. Hoë huur en oorbewoning het gelei tot die besetting van grond buite die stede en die groei van plakkersbuurte wat grootliks deur die regering geïgnoreer is.

Teen 1950 het ’n aansienlike deel van die swart stedelike bevolking in townships gewoon: meer as 100&nbsp;000 in die Witwatersrand-gebied, 50&nbsp;000 in Cato Manor in Durban en sowat 150&nbsp;000 swart en bruin mense in townships in Kaapstad. tot die einde van die apartheidsera vir gekleurde mense (hoofsaaklik swart en bruin mense) buite dorpe en stede aangelê is. Lokasie is ’n ou woord wat in die apartheidsjare is. Dit word nie in die moderne konteks gebruik nie.

## Lys van townships 
Van die bekende townships sluit in:

* Alexandra
* Atteridgeville
* Azaadville
* Bekkersdal
* Boipatong
* Bophelong
* Botleng
* Chatsworth, KwaZulu-Natal
* Daveyton
* Diepmeadow (Diepkloof en Meadowlands)
* Dobsonville
* Duduza
* Dukathole
* Eersterust
* Ekuphumleni
* Eureka, Burgersdorp
* Evaton
* Ezibeleni
* Galeshewe
* Ga-Rankuwa
* Guguletu
* Hammanskraal
* Healdtown
* Hillside
* Hilton, Aliwal-Noord
* Imizamo Yethu
* Impumelelo
* Kagiso
* Katlehong

* Khayelitsha
* Kayamandi
* Khayamnandi (Oos-Kaap)
* Khutsong
* Khwezinaledi
* Kwakwatsi
* KwaMashu
* KwaThema
* Langa
* Laudium
* Lebowakgomo
* Lenasia
* Lesseyton
* Mabopane
* Mahwelereng
* Mamelodi
* Marlboro Gardens
* Masakhane (verskeie)
* Masiphumelele
* Matlakeng
* Matwabeng
* Mdantsane
* Metsimaholo
* Mfuleni
* Mitchells Plein
* Mlungisi
* Moakeng
* Mohlakeng
* Mokwallo

* Munsieville
* Mzamomhle (verskeie)
* Nyanga
* Olievenhoutbosch
* Orange Farm
* Phoenix
* Ratanda
* Refengkgotso
* Refilwe
* Reiger Park
* Roleleathunya
* Roshnee
* Sada
* Sebokeng
* Seshego
* Sharpeville
* Soshanguve
* Soweto
* Temba
* Tembisa
* Thokoza
* Tsakane
* Tumahole
* Umlazi
* Vosloorus
* Wattville
* Westlake
* Zamdela
* Zithobeni
* Zwide

## Verwysings 
## Eksterne skakels
*15px Hierdie artikel is vertaal uit die Engelse Wikipedia
Leie

Die **Leie** (Afrikaans en Nederlands, Frans: *Lys*) is 'n rivier in Frankryk en België.

Die Leie se monding is in Gent, waar die rivier in die Schelde uitmond.
200px|regs|duimnael|Panden aan de oevers van de Leie in die ou sentrum van Gent

## Stede, dorpe en munisipaliteite aan die Leie in België 
* Provinsie Wes-Vlaandere:
** Wervik
** Kortrijk
** Harelbeke 
** Oeselgem
* Provinsie Oos-Vlaandere:
** Deinze 
** Bachte-Maria-Leerne
** Sint-Martens-Latem
** Afsnee
** Gent

Lêer:Lys-source.jpg|die Leie in Lisbourg (Frankryk)
Lêer:Comines-Warneton JPG05a.jpg|die Leie in Komen (België)
Georgetown, Ascension

**Georgetown** is die hoofstad en grootste stad van die eiland Ascension in die eilandgebied Sint Helena, Ascension en Tristan da Cunha met 'n bevolking van 450 inwoners in 2008 en 'n oppervlakte van 2 km². Die stad is in 1815 deur die Britse Royal Navy gestig en is vernoem ná koning George III.
Caligula

**Caligula** (31 Augustus 12 – 24 Januarie 41) was die derde Romeinse keiser van 37 tot 41. Hy was die seun van Germanicus en het Tiberius opgevolg. Hy is bekend vir sy uiterste gewelddadigheid, wreedheid en waansin.

Eintlik is sy naam Gaius. "Caligula" (verkleinwoord van *caliga*, die enkelvoudsvorm van *caligae*, soldatestewels) is 'n bynaam wat die soldate hom gegee het toe hy 'n seuntjie was, maar nie gebruik is toe hy keiser was nie. Moderne geskiedkundiges (soos Gibbons) het hom onder dié naam bekendgestel, maar vandag praat hulle eerder van Gaius.

## Sien ook 
* Lys van Romeinse keisers

## Verwysings
Arezzo

**Arezzo** is 'n stad in Italië (Toskane). Arezzo vervul 'n aantal ekonomiese en kulturele funksies op regionale vlak.
 
## Geskiedenis en besienswaardighede 
Die stad is gestig deur die Etruskers. Arezzo het 'n gewilde toeristebestemming geword.

* Basilica di San Francesco, basiliek met 'n belangrike frescosiklus van Piero della Francesca.
* Piazza Grande hoofplein van die stad.
* Katedraal van Sint Donatius (die "Duomo) uit die 13e-16e eeu
* San Domenico, Gotiese kerk met 'n kruisbeeld van Cimabue
* Santa Maria della Pieve, Romaanse kerk uit die 12e eeu
duimnael|links|290px|Piazza Grande.

## Geboortes 
* Guido van Arezzo (991-1033), komponis 
* Francesco Petrarca (1304-1374), digter en skrywer 
* Michelangelo Buonarroti (1475-1564), skilder, beeldhouer, argitek en digter wat tydens die Renaissance werksaam was
* Pietro Aretino (1492-1556), skrywer
* Giorgio Vasari (1511-1574), skilder, argitekt

## Eksterne skakels 
*
Juliette Binoche

**Juliette Binoche** is 'n Franse aktrise. Binoche word as een van die beste aktrises van Frankryk geag en het hoofrolle in rolprente soos *Jetlag* en *Chocolat* vertolk. Sy het ook die Academy-toekenning gewen vir haar rol in *The English Patient.*

## Filmografie 
* 1988: The unbearable lightness of being (Philip Kaufmann)
* Les amants du Pont-Neuf (Leos Carax)
* 1993: Trois couleurs: Bleu (Krzysztof Kieślowski)
* 1996: The English Patient (Anthony Minghella)
* 1998: Alice et Martin (André Téchiné) 
* 1999: Les enfants du siècle, (Diane Kurys) 
* 2000: Chocolat (Lasse Hallström)
* 2004: In my Country 
* Dan in real life
* Jetlag
* Breaking and entering (Anthony Minghella)
* 2012: Cosmopolis
* 2013: Camille Claudel (Regie: Bruno Dumont)

## Eksterne skakels 
* Juliette Binoche at filmsdefrance.com
Leopold II van België

**Leopold II** (*Leopold Ludwig Philipp Maria Viktor*; *Prins van Sakse-Koburg en Gotha*; 9 April 1835 - 17 Desember 1909) was die tweede Koning van die Belge vanaf 17 Desember 1865 tot met sy afsterwe.

Leopold was die stigter en monarg van die Kongo-Vrystaat, 'n "soewereine staat" in Afrika, 1885-1908, maar in 1908 het hy dit aan België afgestaan.

Sy kinders was Louise Marie, Leopold van Brabant, Stéphanie en Clémentine.

Hy is in Brussel gebore en het in Laeken gesterf.
Lesbos

[duimnael|links|[Satellietfoto van Lesbos (1995)]]
**Lesbos** (Grieks: Λέσβου *Lesvos*; transliterasie: Lesvos) is 'n Griekse eiland in die Egeïese See, nie ver van die kus van Turkye en Klein-Asië af nie. Met 1630 vierkante kilometer is dit een van die grootste eilande in Griekeland. In 2006 het dit ongeveer 90 000 inwoners gehad, van wie ongeveer 'n derde in die hoofstad Mytilene woon. Die eiland se oppervlak is sowat 1632,8&nbsp;km2.

## Geskiedenis 
Argeologiese vondste het getoon dat die eiland sedert die Neolitiese tydperk (ongeveer 5000 vC) bewoon is en gedurende die Bronstydperk 'n beskawing gehad het soortgelyk aan dié van Mycenae en Troje. Homeros (c. 800 vC – 750 vC) noem Lesbos in die Ilias, sy epos van die Trojaanse Oorlog.

Ná die dood van Alexander die Grote (Oktober 356 vC - 13 Junie 323 vC) is Lesbos ingelyf by die Masedoniese Ryk van die Ptolemeeërs wat ook oor Egipte regeer het. Vanaf 88 v.C. was dit deel van die Romeinse Ryk. Toe die ryk in 'n oostelike en 'n westelike deel verdeel is, het Lesbos aan die Oos-Romeinse en later Bisantynse Ryk (3de - 13de eeu) behoort. Die eiland was reeds in die Romeinse tyd 'n vakansieoord. Toe die Ottomane, gelei deur Sultan Fatih Mehmet die Veroweraar, die eiland in 1462 verower het, is die hoofstad geplunder en baie van sy inwoners as slawe verkoop. Toe Mytilene in 1824 in opstand gekom het, is dit bloedig deur die Turke onderdruk.

Lesbos is in 1912 deur die Griekse Vloot bevry. Lesbos het amptelik aan Griekeland behoort ingevolge die Verdrae van Londen en Athene in 1914, maar gevegte het tot 1922 voortgeduur. Gedurende hierdie tydperk was daar steeds lewendige handel tussen Lesbos en İzmir (Turkye). Baie groot herehuise op die eiland getuig steeds van hierdie florerende handelstydperk. In 1922 het 'n geveg gelei deur die monnike van Mandamados die finale onafhanklikheid van Lesbos bevestig. 

Tydens die Tweede Wêreldoorlog is die eiland van 4 Mei 1941 tot 10 September 1944 deur die Duitsers beset. Die kasteel in Sigri (wat in 1757 deur die Turke gebou is) het as 'n tydelike tronk vir krygsgevangenes gedien. In 2015 het die eiland 'n simbool geword van die vlugtelingkrisis in Europa. Talle vlugtelinge, van Sirië en ander lande, het van nabygeleë Turkye na Lesbos gekom om die Europese Unie te bereik. Die Moria-vlugtelingkamp is op Lesbos geskep, wat in 2020 deur 'n brand vernietig is.

## Verwysings
Klipplaat

**Klipplaat**  is 'n nedersetting in die westelike Oos-Kaap, Suid-Afrika. Die dorpie lê 35&nbsp;km wes van Jansenville. Die dorpie is bekend as 'n spoorwegaansluiting; die lyn van die noorde sluit by die Kaapstad-na-Port Elizabethlyn aan. Die naam is afgelei van die eienaardige klipplate in die distrik; groot plat klippe wat op die grond lê of uitsteek. Die NG gemeente Klipplaat is in 1944 gestig, maar het teen 2013 nog eintlik net in naam bestaan.

Die R337 en R338-streeksroetes gaan deur die nedersetting.

## Sien ook 
* Lys van dorpe in Suid-Afrika

## Verwysings 
* Op Pad in Suid-Afrika. B.P.J. Erasmus. 1995
Lyfeienskap

**Lyfeienskap** was 'n vorm van knegskap en persoonlike afhanklikheid van 'n leenheer waaraan kleinboere sonder eie grondbesit in die Middeleeuse feodale stelsel onderworpe was. Lyfeienskap het in sommige plattelandse gebiede van Europa nog tot in die moderne tydperk voorgekom, en in Bhoetan nog tot 1956. In Rusland is dit in 1861 afgeskaf, hoewel die eintlike slawerny reeds in 1723 afgeskaf is.  Die status van lyfeienskap is deur 'n mens se geboorte bepaal en was feitlik onveranderlik. In die Suid-Afrikaanse en ander kontekste word die terme lyfeienskap en lyfeienes dikwels as sinonieme vir slawerny en slawe gebruik.

Lyfeienes en hul gesinne het met lyf en lewe aan 'n heer behoort en was aan sy regspraak onderworpe. Hulle was verplig om op die landgoed van hul heer te woon en werk vir hom te verrig. Ook vir 'n huwelik is die toestemming van die heer benodig. Lyfeienes is dikwels toegelaat om 'n stuk van die leenheer se grond te bewerk vir hul eie behoeftes, maar was dan verplig om in ruil daarvoor bepaalde werk te verrig en 'n deel van hul oes aan die leenheer af te staan.

## Verwysings
Mechelen

**Mechelen** (Frans: *Malines*) is 'n Belgiese stad in die suidweste van die Vlaamse provinsie Antwerpen, aan die grens met die provinsie Vlaams-Brabant. Die munisipale gebied het 'n oppervlakte van 65&nbsp;km² en sowat 82&nbsp;000 inwoners (2011).

Mechelen lê aan die Dyle-rivier en grens aan die munisipaliteite Willebroek, Rumst, Sint-Katelijne-Waver, Bonheiden, Boortmeerbeek, Zemst en Kapelle-op-den-Bos. Die stad beskik oor 'n spoorwegstasie wat verbindings na Antwerpen, Brussel, Leuven, Dendermonde en Gent bied.

Die historiese huise langs die Dyle, die IJzerenleen (straat) en die Groot Markplein in die historiese stadsentrum lok besoekers. Die stad het baie besienswaardighede. Die Middeleeuse Lakenhal en Sint-Rombouts-katedraal is deur UNESCO as wêrelderfenis aangewys, terwyl die museum vir die kulturele genot van besoekers is.

Daar is verskeie hotelle en restaurante.

Die Sint-Rombouts-katedraal se toring is 97,28 meter hoog. Mechelen is die setel van 'n Rooms-Katolieke aartsbiskop.

In die 9de eeu word die streek van Mechelen deur die Wikings geplunder. Die stad het eers in die 11de eeu ontstaan. Karel die Stoute, hertog van Boergondië, vestig in 1473 die rekenkamer en die parlement (groot raad) in die stad.

## Besienswaarighede 
* Sint-Rombouts-katedraal met skildery van Antoon Van Dyck
* Onze-Lieve-Vrouw-over-de-Dijlekerk met skildery *De wonderbare visvangst* van Peter Paul Rubens 
* Museum Schepenhuis uit die 14de eeu
* Hof van Busleyden
* Stadhuis (UNESCO-wêrelderfenis)op die Groot Markplein
* Op die Groot Markplein staan die huis *In het Haentien* (1773) met gewel in Lodewyk XV-styl met 'n vergulde haan op die spits van die gewel.
* Tivoli park
* Brusselpoort
* Grote Markt
* Het Hof van Savoye
* die Klein Begijnhof
* die Groot Begijnhof
* Technopolis
* Dossinkazerne

## Geboortes 
* Rembert Dodoens (1517–1585), dokter
* Rik Wouters (1882-1916), skilder

## Eksterne skakels 
*  Die amptelike webwerf van die munisipaliteit
*  amptelike webwerf toerisme Mechelen
Zenon se paradokse

**Zenon se paradokse** is 'n stel probleme wat volgens algemene beskouing deur Zenon van Elea saamgestel is, ter ondersteuning van Parmenides se lering van "alles is een" en dat, in teëstelling met sintuiglike getuienis, die geloof in meervoudigheid en verandering onjuiste bevindings is, en meer spesifiek dat beweging niks meer as 'n denkbeeld is nie. Dit word gewoonlik aanvaar, gebaseer op Plato se *Parmenides* 128c-d, dat Zenon die opstel van hierdie teëstellings onderneem het as 'n projek, weens die paradokse wat ander filosowe opgestel het teen Parmenides se siening. Zenon kan daarom vertolk word as sou hy sê dat om meervoudigheid te aanvaar, selfs meer absurd is as handhawing van slegs "die Een". (*Parmenides* 128d).  Volgens Plato sou Sokrates dit stel dat Zenon en Parmenides effektief een en dieselde mening sou huldig (*Parmenides* 128a-b).

Sekere van Zenon se nege oorlewende paradokse (soos oorgelewer in Aristoteles se *Fisika* en in Simplicius se kommentaar daarop) is effektief ekwivalent aan mekaar. Aristoteles het wel weerleggings van enige daarvan gelewer.

Sekere wiskundiges, soos Carl Boyer, meen dat Zenon se paradokse bloot wiskundige probleme is, en hulle voer aan dat moderne kalkulus 'n wiskundige oplossing verskaf. Vele filosowe egter, sien Zenon se paradokse en die variasies daarop (sien Thomson se lamp) as relevante metafisiese probleme.

Die oorspronge van die paradokse is iewat onduidelik. Diogenes Laërtios, 'n vierde bron van inligting omtrent Zenon en sy leringe, siteer Favorinus deur te sê dat Zenon se onderwyser Parmenides, die eerste was om die Achilles en die Skilpad argument voor te stel. Maar in 'n latere strofe, skryf Laërtius die paradoks se oorsprong aan Zenon toe, en verduidelik dat Favorinus op hierdie punt verskil.

## Verwysings
Shakaskraal

**Shakaskraal** is 'n dorp aan die Noordkus van KwaZulu-Natal, Suid-Afrika, noordoos van Durban.

## Sien ook 
* Lys van dorpe in Suid-Afrika

## Verwysings
Bugatti

**Bugatti** was 'n motorvervaardiger in Molsheim, Elsas (tans Frankryk) wat deur die Italiaans-gebore Ettore Bugatti gestig is. *Bugatti*-motors is tussen 1909 en 1963 vervaardig, en ná 'n pouse van vier dekades het die Duitse motorvervaardiger *Volkswagen AG* die historiese motorhandelsmerk in 2005 laat herleef.  
duimnael|links|*Bugatti Type 35B*. ''Musée National de l'Automobile*, Mulhouse, Frankryk
[duimnael|links|*Bugatti Veyron 16.4*. Konsepmotor, *Volkswagen*-skouwinkel in [Friedrichstraße, Berlyn, Duitsland]]
*Bugatti* word by die legendariese motorhandelsmerke van Europa gereken. Motors, wat deur *Bugatti'' ontwerp en vervaardig is, was van die edelste en beste sport- en sedanmotors van hul tyd en het 'n legende van dié vervaardiger gemaak. Die oorspronklike *Bugatti*-motorfabriek is ná die Tweede Wêreldoorlog gesluit. Sedertdien is *Bugatti* twee keer nuwe lewe as motorhandelsmerk gegee. 

In 1987 het Romano Artioli die maatskappy *Bugatti Automobili SpA* in Italië gestig. Die ontwerp- en naamregte is in 1998 deur die Duitse *Volkswagen AG* oorgeneem. Sedertdien bestaan *Bugatti* weer as *Bugatti Automobiles S.A.S.*

## Eksterne skakels
Prins Eduard-eiland

:*Hierdie artikel handel oor die Suid-Afrikaanse eiland in die suidelike Indiese Oseaan. Vir die Kanadese provinsie, sien Prins-Edward-eiland.*

duimnael|links|Kaart van die Prins Eduard-eiland
**Prins Eduard-eiland** (Engels: *Prince Edward Island*) is 'n onbewoonde en onherbergsame sub-antarktiese vulkaaneiland in die suidelike Indiese Oseaan en behoort sedert 1947 tot Suid-Afrika, sedert 1994 tot die provinsie Wes-Kaap en maak administratief deel uit van die Stad Kaapstad Metropolitaanse Munisipaliteit. Die eiland is die kleiner en noordoostelike van die twee Prins Eduard-eilande en huisves in teenstelling met die suidwestelike Marion-eiland geen gletser nie. Die eiland is op 13 Januarie 1773 deur die Franse ontdekkingsreisiger Marc-Joseph Marion du Fresne ontdek en in Desember 1776 deur die Britse ontdekkingsreisiger James Cook ná Prins Edward, die vierde seun van koning George III en die pa van koningin Victoria, genoem.

## Fauna 
Die Marionwalvisvoël broei uit op dié eiland.

## Sien ook 
* Lys van eilande van Suid-Afrika

## Eksterne skakels 
*  Prins Eduard-eiland in die Global Volcanism Program van die Smithsonian Institution
*
Spraaksintese

[duimnael|regs|[Stephen Hawking is een van die bekendste gebruikers van spraaksintese vir kommunikasie.]]

**Spraaksintese** verwys na die kunsmatige produksie van menslike spraak, beide in die tegniese sin waar verwys word na die fisiese generasie van spraakseine, sowel as die breër onderwerp (wat onder andere volledige teks-na-spraakstelsels insluit). Hierdie artikel handel oor die breër onderwerp. 

## Teks-na-spraakstelsels 
Teks-na-spraakstelsels (**text-to-speech** oftewel **TTS** in Engels) bestaan uit twee komponente, eerstens 'n komponent wat verantwoordelik is vir die ontleding van teks (teksanalise komponent) en tweedens 'n komponent wat die sintese van oudio seine wat spraak voorstel moontlik maak (seinverwerking of spraakseinsintese komponent).

## Verwysings 
* T. Dutoit. An introduction to text-to-speech synthesis. Springer Netherlands. 1997. 

## Eksterne skakels 
*
Reichenau (eiland)

**Reichenau** is 'n bewoonde eiland in die Duitse deelstaat Baden-Württemberg. Dit is die grootste eiland in die Bodenmeer en deur UNESCO in 2000 saam met die historiese klooster Reichenau as wêrelderfenisgebied gelys. Die eiland word as uitstekende voorbeeld van die godsdienstige en kulturele rol beskou wat groot Benediktynse kloosters in die middeleeue gespeel het.

In administratiewe opsig maak die eiland tans deel uit van die gelyknamige munisipaliteit in die distrik Konstanz wat naas die eiland ook gebiede op die vasteland insluit. Die eiland dien as dié munisipaliteit se administratiewe en kulturele sentrum. Die grootste nedersetting is Mittelzell.

## Eksterne skakels 
*   Amptelike UNESCO bladsy
Klooster Reichenau

200px
**Klooster Reichenau**

----
**Stigting**  
724 deur sendelingbiskop Pirminius
120px

----

**Ligging**
Eiland Reichenau, Bodenmeer

180px

----

**Sekularisasie**
1803

Die **Klooster Reichenau** was 'n Benediktynse klooster op die eiland Reichenau in die Bodenmeer. Dit is in 724 gestig en het vanaf 1540 as die priory van die biskop van Konstanz gedien. Naas die abdy in St. Gallen, Switserland en die klooster Fulda in Hesse, Duitsland word dit by die beduidendste kloosters van die Karolingiese tydperk gereken.

Die klooster is in 1803 ontbind, en die gebou huisves tans die raadsaal van die munisipaliteit Reichenau. Die klooster se boekskildery is deur UNESCO in 2003 as wêrelddokumente-erfenis gelys.
duimnael|links|Klooster Reichenau

## Verwysings
Annecy

**Annecy** is 'n Oos-Franse stad wat aan die noordelike hoek van die Annecy-meer (''Lac d'Annecy'', 27 km²) en sowat 35 km suid van Genève, Switserland geleë is. 
Die stad met 'n bevolking van sowat 50&nbsp;000 dien as prefektuur (hoofstad) van die département Haute-Savoie.

Annecy was naas München en Pyeongchang, Suid-Korea een van die kandidaatstede vir die Olimpiese Winterspele 2018.
Stoomwa

duimnael|Nicholas Cugnot se *Fardier* van 1769
[duimnael|Die eerste kommersiële stoomwa ter wêreld: [Richard Trevithick se *London Steam Carriage* van 1803]]
duimnael|Amédée Bollée se ''L'Obéissante''. Die foto is in 1875 geneem
duimnael|White touring car (1909)
duimnael|Stanley-stoomwa van 1912
duimnael|Stanley-stoomwa van 1923

'n **Stoomwa** is 'n motor wat deur 'n stoomenjin aangedryf word.
 
Stoomwaens was die eerste egte motorvoertuie wat ooit gebou is - so het Nicholas Cugnot sy artillerie-trekmasjien reeds in 1769 in Parys aan die publiek bekend gestel. Amédée Bollée se stoomwa *La Mancelle* was in 1878 die eerste motor wat as 'n produksiereeks met vyftig eksemplare vervaardig is, terwyl Francis Edgar Stanley en Freelan O. Stanley se *Stanley Rocket*-stoomwa in 1906 as eerste motor met 205,5 km per uur 'n snelheid van meer as 200 km per uur bereik het.

Aanvanklik was dit nie duidelik of motors met stoom- of met elektriese enjin die opperhand op die mark sou kry nie, maar uiteindelik het verbrandingsenjins geseëvier. Stoomenjins het slegs as trekmotors en padwalse nog tot omstreeks 1950 oorleef, terwyl elektriese motors intussen 'n hergeboorte beleef het. Die spoedrekord van stoomwaens, wat in 1906 opgestel is, is selfs eers in 2009 gebreek. 

## Sien ook 
* Stoomlokomotief

## Verwysings
Hochschule für Wirtschaft und Recht Berlin

duimnael|links|Schöneberg-kampus
duimnael|links|Gebou op die Friedrichsfelde-kampus
Die **Hochschule für Wirtschaft und Recht (HWR) Berlin**, Engels amptelik **Berlin School of Economics and Law**, is 'n publieke *Fachhochschule* ('n soort technikon of universiteit vir toegepaste wetenskappe) in die Duitse hoofstad Berlyn wat op 1 April 2009 met die samesmelting van twee oorspronklik selfstandige akademiese instellings, die *Fachhochschule für Wirtschaft (FHW) Berlin* en die *Fachhochschule für Verwaltung und Rechtspflege (FHVR) Berlin*, ontstaan het.

Die HWR Berlin fokus met sy vyf departemente en drie institute op bedryfsekonomie en ekonomie, publieke administrasie, ingenieurswese, regswetenskappe en veiligheidswese. Die studentetal het in Desember 2011 op 9&nbsp;429 gestaan.

Die HWR Berlin beskik tans oor twee kampusse in die Berlynse stadsdele Schöneberg (sentrale administrasie, Departement van Ekonomiese Wetenskappe en die Institute of Management Berlin, IMB) en Friedrichsfelde (vier departemente, afstandsonderrig, Instituut vir Administratiewe Modernisering en Polisiedienshervorming in Sentraal- en Oos-Europa).

## Eksterne skakels 
*   *Amptelike webtuiste van die HWR Berlin*
Markovketting

duimnael|regs|'n Tweetoestand-Markovketting met alle oorgangswaarskynlikhede aangedui

'n **Markovketting**, vernoem na Andrei Markov, is 'n wiskundige stelsel waarin 'n oorgang plaasvind van een toestand na 'n ander, in 'n eindige, of minstens aftelbare getal moontlike toestande, op 'n aaneengekettingde wyse. Dit is 'n stogastiese proses wat oor die Markov-eienskap beskik, naamlik dat die volgende toestand slegs afhang van die huidige toestand en nie van die verlede nie. Markovkettings het baie toepassings as statistiese modelle van werklike prosesse.

duimnael|regs|'n Gerigde grafiekvoorstelling van 'n Markovketting, wat die toestand van finansiële markte sou voorstel (die waarskynlikhede is denkbeeldig)

## Voorbeeld 
Eenvoudige voorbeelde word in die figure aan die regterkant uitgebeeld, wat gebruik maak van 'n gerigde grafieke om die toestand-oorgange aan te dui. Die toestande by die tweede grafiek stem ooreen met 'n ekonomie in 'n bulmark, beermark, of 'n resessie, tydens 'n gegewe week.  Volgens die voorstelling het 'n bulmark 'n 90% kans om weer deur 'n bulmark opgevolg te word, 'n 7.5% kans om deur 'n beermark gevolg te word, en 'n 2,5% kans om deur 'n resessie opgevolg te word.  Uit hierdie figuur is dit byvoorbeeld moontlik om die langtermyn tydbreuk te bereken, waarin die ekonomie in resessie sal verkeer, of die gemiddelde tydperk wat dit sal neem om van resessie na 'n bulmark te gaan.

'n Deeglike ontwikkeling met baie voorbeelde kan gevind word in die aanlyn-monografie Meyn & Tweedie 2005.
Die addendum van Meyn 2007, wat ook aanlyn beskikbaar is, bevat 'n verkorte Meyn & Tweedie.

'n Eindigetoestandoutomaat kan gebruik word as 'n voorstelling van 'n Markovketting. Gegewe 'n reeks van onafhanklike en identiesverspreide insetseine (byvoorbeeld simbole uit 'n binêre alfabet, soos beslis deur die werp van 'n munt), met die outomaat in toestand *y* op tydstip *n*, dan is die waarskynlikheid dat dit na toestand *x* beweeg op tydstip *n*&nbsp;+&nbsp;1, slegs afhanklik van die huidige toestand.

## Kyk ook 
* Markov-proses
* Verborge Markovmodel

## Verwysings
Zweli Mkhize

**Zwelini Lawrence Mkhize** (gebore 2 Februarie 1956, Willowfontein) is 'n Suid-Afrikaanse dokter en oud-politikus. Hy was vanaf 6 Mei 2009 tot 1 September 2013 die vyfde premier van KwaZulu-Natal en is deur Senzo Mchunu opgevolg. Einde Februarie 2018 is hy deur president Cyril Ramaphosa as Minister van Samewerkende regering en Tradisionele aangeleenthede benoem.

Op 30 Mei 2019 volg hy dokter Aaron Motsoaledi op as die nasionale Minister van Gesondheid.

## *Digital Vibes*-skandaal
Op 8 Junie 2021 plaas president Ramaphosa Zweli Mkhize op spesiale verlof, weens bewerings dat sy ministerie onbehoorlik kontrakte met betrekking tot die bestryding van die koronavirus toegeken het aan 'n kommunikasiemaatskappy wat deur sy voormalige medewerkers beheer word.

Op 29 Julie 2021 is die verslag van die spesiale ondersoekeenheid (SIU) vrygestel en dit is onthul dat Mkhize se seun Dedani na bewering "bokse vol kontant" van 'n sleutelfiguur in die korrupsieskandaal ontvang het. Dedani het Radha Hariram, die direkteur van Digital Vibes, by 'n vulstasie in Stanger in KwaZulu-Natal ontmoet, waar hy glo geld uit die kontrak ontvang het. Die SIU beskuldig Mkhize van onbehoorlike optrede vir sy rol en wil sowat R3,8 miljoen van Dedani terugeis. Die SIU het aangevoer dat die kontrak onregmatig toegeken is en dat die eenheid dit nou deur 'n hof wil hersien en tersyde stel. Die SIU poog ook om R150 miljoen terug te eis van verskeie ontvangers van die beweerde plunderskema.

Mkhize bedank as minister van gesondheid op 5 Augustus 2021, en na 'n kabinetskommeling word hy opgevolg deur dokter Joe Phaahla.

## Verwysings
Fidjiaanse Hindi

**Fidjiaanse Hindi** (*Fiji Baat*, फ़िजी बात, letterlik: "Fidji praat") is 'n Indo-Ariese taal wat deur mense van Indiese oorsprong wat in Fidji woon gepraat word. Dit is baie anders as die standaard Hindi wat in Indië gepraat word en die taalkundige verhouding tussen die twee tale is soortgelyk aan dié tussen Nederlands en Afrikaans. Die taal het uit die Oos-Hindi-dialekte Awadhi en Bhojpuri ontstaan, met verskeie Engelse en Fidjiaanse leenwoorde. Dit is nou verwant aan Karibiese Hindoestani en die Hindoestani-variëteite van beide Mauritius en Suid-Afrika. Volgens letterkundige navorsings baseer Fidjiaanse Hindi wel op Hindi, maar in teenstelling met die Hindi van Indië het Fidjiaanse Hindi sy eie grammatika en woordeskat ontwikkel, wat meer vir Fidji geskik is.

Fidjiaanse Hindi dien saam met Engels en Fidjiaans as ampstale van die eilandnasie Fidji. Fidjiaanse Hindi word veral die Latynse alfabet geskryf, maar soms ook in Devanagari, 'n Brahmi-skrif uit die Indiese skriffamilie. Fidjiaanse Hindi het sowat 380&nbsp;000 moedertaalsprekers. As gevolg van migrasies deur Fidjiane in onlangse jare word die taal nou ook in lande soos Australië, Kanada, Nieu-Seeland en die Verenigde State gebesig.

## Verwysings 
## Eksterne skakels
Prins Eduard-eilande

:*Hierdie artikel handel oor die Suid-Afrikaanse eilandgroep in die suidelike Indiese Oseaan. Vir die Kanadese provinsie, sien Prins-Edward-eiland.*

duimnael|links|Ligging van die Prins Eduard-eilande in die Indiese Oseaan
duimnael|links|Kaart van die Prins Eduard-eilande
**Prins Eduard-eilande** (Engels: *Prince Edward Islands*) is 'n onbewoonde en onherbergsame sub-antarktiese eilandgroep in die suidelike Indiese Oseaan en behoort sedert 1947 aan Suid-Afrika, sedert 1994 aan die provinsie Wes-Kaap en maak administratief deel uit van die Stad Kaapstad Metropolitaanse Munisipaliteit.

Die eilandgroep bestaan uit twee eilande, nl. Prins Eduard-eiland en Marion-eiland. Die Prins Eduard-eilande het 'n oppervlakte van 335&nbsp;km² en lê halfpad tussen Suid-Afrika en Antarktika. Die eilande is op 13 Januarie 1773 deur die Franse ontdekkingsreisiger Marc-Joseph Marion du Fresne ontdek en in Desember 1776 deur die Britse ontdekkingsreisiger James Cook na Prins Edward, die vierde seun van koning George III en die vader van koningin Victoria, genoem.

Die eilande word gebruik vir weerkundige en wetenskaplike navorsing. Onwettige visvangs vind rondom die eilande plaas met die gevolg dat die verminderde visgetalle ly tot vrektes onder die seevoëls. Die Prins Eduard-eilande is in 2007 tot Ramsar-vleiland verklaar.

## Sien ook 
* Lys van eilande van Suid-Afrika
* Ramsar-konvensie
* Ramsar-vleilande in Suid-Afrika
* Wet op die Prince Edward-eilande, 1948

## Eksterne skakels 
*  Amptelike webwerf
*  Die Prins Eduard-eilande op oceandots.com
James Ensor

duimnael|links|upright|James Ensor (Beeldhouwerk van  Rik Wouters; Oostende)
Baron **James Ensor** (13 April 1860 – 19 November 1949) was 'n simbolistiese skilder van Oostende (in België).

## Eksterne skakels
Ivete Sangalo

**Ivete Sangalo** (gebore 27 Mei 1972) is 'n Brasiliaanse popsangeres.

## Diskografie 
### Studio albums 
* 1999: *Ivete Sangalo*
* 2000: *Beat Beleza*
* 2001: *Festa*
* 2003: *Clube Carnavalesco Inocentes em Progresso*
* 2005: *As Super Novas*
* 2009: *Multishow Registro: Pode Entrar*
* 2012: *Real Fantasia*

### Live-albums 
* 2004: *MTV Ao Vivo: Ivete Sangalo na Fonte Nova*
* 2007: *Multishow ao Vivo: Ivete Sangalo no Maracanã*
* 2010: *Multishow ao Vivo: Ivete Sangalo no Madison Square Garden*

### Compilations 
* 2002: *Se Eu Não Te Amasse Tanto Assim*
* 2005: *A Arte de Ivete Sangalo*
* 2005: *Novo Millennium: Ivete Sangalo*
* 2006: *Ivete Sangalo*
* 2006: *O melhor de Ivete Sangalo*
* 2008: *Sem Limite*
* 2008: *Perfil*
* 2010: *Duetos*
* 2012: *O carnaval de Ivete Sangalo*
* 2012: *Baladas de Ivete*

### DVDs 
* 2004: *MTV Ao Vivo: Ivete Sangalo*
* 2007: *Multishow ao Vivo: Ivete no Maracanã*
* 2009: *Multishow Registro: Pode Entrar* 
* 2010: *Duetos*
* 2010: *Multishow ao Vivo: Ivete Sangalo no Madison Square Garden*
* 2012: *Ivete, Gil e Caetano*

### Ander albums 
* 2008: *Veveta e Saulinho: A Casa Amarela*
* 2012: *Ivete, Gil e Caetano*

## Toere 
* 1999-2000: *Turnê Canibal*
* 2000-2001: *Turnê Beat Beleza*
* 2002-2003: *Turnê Festa*
* 2003: *Turnê Pier Bahia*
* 2004-2005: *Turnê MTV Ao Vivo*
* 2006: ''Turnê D'as Super Novas*
* 2007-2008: *Turnê Ao Vivo No Maracanã*
* 2009: *Show Dalila Tour*
* 2009: *Turnê Mais/USA Tour*
* 2011-2012: *Madison Tour*
* 2013: *Turnê Real Fantasia''
KwaNdebele

**KwaNdebele** was 'n vorige Bantoestan (*tuisland*) in Suid-Afrika. Die hoofstad in 1981 was KwaMhlanga. Die tuisland was geskep om Suid-Ndebelesprekende mense te huisves. Die tuisland is geskep nadat die Suid-Afrikaanse regering negentien plase van wit eienaars opgekoop het.

Na die eerste demokratiese Suid-Afrikaanse algemene verkiesing van 1994 is die tuisland heringelyf by die Republiek van Suid-Afrika, en wel in die provinsies Gauteng en Mpumalanga.

KwaNdebele was die kleinste en jongste van die swart nasionale state van Suid-Afrika. Dit was in Transvaal geleë, noordoos van Pretoria. KwaNdebele het 'n oppervlakte van sowat 2&nbsp;000&nbsp;km² tussen Bronkhorstspruit in die suide, Marble Hall in die noorde en Groblersdal in die ooste beslaan. Dit het 'n bevolking van 200&nbsp;000 gehad, waarvan die oorgrote meerderheid Suid-Ndebele.

KwaNdebele se gebiedsowerheid is op 7 Oktober 1977 ingestel en die staat het selfregerend geword toe ’n Wetgewende Vergadering met 46 setels in 1979 ingestel is. Mnr. Simon Skosana het tussen 1977 en 1981 as hoofminister gedien en die tydelike hoofstad was Siyabuswa.

Die Suid-Ndebele is tradisioneel 'n akkerbouvolk, en akkerbou en veeteelt was dan ook die vernaamste ekonomiese bedrywighede van die inwoners van KwaNdebele. Die gebied val in 'n streek met ’n gemiddelde jaarlikse reënval van 750&nbsp;mm en is veral geskik vir die verbouing van mielies en vir beesboerdery.

Bokke is ook op betreklik groot skaal aangehou. Die Elandsrivier vloei deur die voormalige KwaNdebele, wat die ontwikkeling van 'n besproeiingskema moontlik maak. In die vroeë tagtigerjare was daar nog geen erkende nywerheidsgroeipunt binne KwaNdebele nie, maar Groblersdal was die belangrikste grensnywerheidskompleks.

## Bronne 
* Wêreldspektrum, 1982,  band

## Eksterne skakels 
*
Internasionale Styl

[duimnael|regs|Met hul *Seagram*-gebou in New York het [Ludwig Mies van der Rohe en Philip Johnson in 1957 een van die meesterwerke van die Internasionale Styl geskep wat rigtingwysend vir die ontwerp van sakegeboue sou wees]]
Die **Internasionale Styl**, waarna aanvanklik as **Rasionalisme** verwys is, was 'n beduidende stroming in die internasionale moderne boukuns wat vanaf die 1920's en 1930's oor die hele wêreld versprei het.

Die term is vir die eerste keer deur die argitekte Henry-Russell Hitchcock en Philip Johnson (1906-2005) in 'n boek oor moderne boukuns gebruik. Met hul beskrywing van die argitektoniese uitstalling *International Exhibition of Modern Architecture*, wat in 1932 in die *Museum of Modern Art* in New York gehou is, het hulle 'n poging onderneem om die estetiek en hoofeienskappe van die destydse Modernistiese boukuns dwarsoor die wêreld te toon, te kategoriseer en op die praktiese boukuns toe te pas. 

Die klem is hierby op estetiese en stilistiese kenmerke gelê - so het die modernistiese boukuns homself losgemaak van alle historiserende of assosiatiewe tendense om in die rigting van 'n "nuwe saaklikheid" te beweeg. Dit het die klem op volume eerder as op massa gelê, op balans eerder as op simmetrie, en ook alle tradisionele vorme van toegepaste oppervlakversiering laat vaar. Modernistiese boukuns het die voorkeur aan uitgesoekte oppervlakboustowwe gegee om volgehoue en egalige bedekkings vir fasades te skep.
KaNgwane

**KaNgwane** was 'n vorige Bantoestan (*tuisland*) in die ooste van Suid-Afrika. Die hoofstad in 1981 was KaNyamasane. Die tuisland was geskep om Swazisprekende mense te huisves. Met net 597&nbsp;783 inwoners, was dit die mins bevolkte Bantoestan in Suid-Afrika.

Na die eerste demokratiese Suid-Afrikaanse algemene verkiesing van 1994, is die tuisland heringelyf by die Republiek van Suid-Afrika, en wel onder die Mpumalanga-provinsie.

## Eksterne skakels 
*
Roedtan

**Roedtan** is 'n klein dorpie op die Springbokvlakte in die Limpopoprovinsie, Suid-Afrika. Nabygeleë dorpe sluit in Naboomspruit en Marble Hall. In 2011 het die dorp 'n bevolking van 98 gehad, waarvan 16% Blank was.

## Geskiedenis 
Die dorpie is op die plaas Bysonderheid uitgelê en in 1956 tot 'n dorp geproklameer. Die naam is 'n vervorming van die Nederlandse woord vir rottang.

## Distrik 
Die N11 nasionale pad gaan deur Roedtan. Daar word veral koring verbou in die distrik.

## Sien ook 
* Lys van dorpe in Suid-Afrika

## Verwysings
Giyani

**Giyani** is 'n groot dorp in die Limpopoprovinsie, Suid-Afrika, en die voormalige hoofstad van die tuisland Gazankulu. Nabygeleë dorpe sluit in Modjadjiskloof en Thohoyandou. In 2011 het die dorp 'n bevolking van 25&nbsp;954 gehad, waarvan 25&nbsp;157 (96.9%) Swart was.

## Geskiedenis 
Die dorp het ontstaan as gevolg van die regeringsbeleid van afsonderlike ontwikkeling van die 1970's en 1980's. Dit is ontwikkel as die hoofstad van Gazankulu. Dit is die tradisionele tuiste van die Sjangaan- en Tsongastamme.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995.
Eems

Die **Eems** (Latyns *Amisia*, Wesfalies *Iems*, Noord-Nedersaksies en Nederlands *Eems*, Saterfries: *Oamse*, Duits: *Ems*) is 'n rivier in die noord-weste van Duitsland.

Die rivier ontspring in die Senne naby die kasteel Holte-Stukenbrock in die landsdeel Wesfale, vloei aanvanklik deur die *Westfälische Bucht* - parallel met die Teutoburger Woud - in noordwestelike rigting en vanaf die landsgrens met Nedersakse, tussen Rheine en Salzbergen, in noordelike rigting tot by sy uitmonding in die Noordsee.

Vanaf die Dollart vorm die Eems-rivier die gedeeltelik omstrede grenslyn tussen Duitsland en die Nederlandse provinsie Groningen. Die Eems mond sowat 27 km rivieraf van Eemden tussen Pilsum en Eemshaven in die Noordsee uit.
Suiwerheidsbepaling

Die **bepaling** van die **suiwerheid** van 'n chemiese stof is 'n belangrike probleem in die Analitiese chemie. Veral tydens die produksie van geneesmiddels is dit noodsaaklik dat hul suiwerheid dop gehou word. Daar bestaan talle metodes om die suiwerheid te bepaal.

## Smeltpuntbepaling 
Suiwer stowwe het 'n skerp smeltpunt, onsuiwer stowwe smelt geleidelik. In die organiese sintese word daarom 'n stof gesmelt en gewoonlik onder 'n mikroskoop dopgehou as 'n eenvoudige proef van 'n sinteseproduk se suiwerheid.

## Differensiële skanderingkalorimetrie (DSC) 
duimnael|300px|Skematiese weergawe van die effek van onsuiwerhede op 'n termiese skandering
'n Beter en meer kwantitatiewe weergawe van die smeltpuntbepaling behels DSC. In 1966 het Gray
 aangetoon dat die smeltpunt se kolligatiewe eienskappe gebruik kan word om die suiwerheid van 'n stof wat 'n kristallyne smeltpunt besit te bepaal in die bereik van 95-100% suiwerheid per mol. In sy metode word 'n klein hoeveelheid (2-5 mg) fyn poeier onderwerp aan 'n skandering met 'n Differensiële skanderingkalorimeter. Tydens die skandering word die warmtestroom \Phi=\frac{dq}{dt}, wat in die poeier ingevoer word dopgehou. 'n Suiwere stof sal 'n skerp hoogtepunt in warmtestroom vertoon by die smelttemperatuur (Tmo). Onsuiwerhede sal hierdie hoogtepunt nie net na 'n laer temperatuur (Tm) verskuif nie, maar dit ook verbreed na kant van die laer temperature.

:Die vorm van die piek kan dikwels goed beskryf word met die  van 't Hoff- vergelyking.
#T^o_m-T_m=\frac{R{T^o_m}^2 x_{onsuiwer}}{\Delta H_f}
#:Die fraksie materiaal F wat by 'n temperatuur Ts tydens die skandering gesmelt het kan uit die eksperimentele gegewens bepaal word deur te integreer tot aan Ts en dit te deel deur die totale integraal oor die piek:
#F = \frac{\int_0^{T_s}\Phi(T)\,dT}{\int_0^{T^o_m}\Phi(T)\,dT}
#:Veral by 'n lae suiwerheidsgraad sal die eksperiment nie alle bydraes tot die warmtestroom waarneem nie en dis nodig om dit te korrigeer met 'n *lineariseringskonstante* C.
#F({T_s}) = \frac{\int_0^{T_s}\Phi(T)\,dT +C}{\int_0^{T^o_m}\Phi(T)\,dT+ C}
#:Die fraksie F kan ook uitgedruk word in die temperature Tom, Tm en Ts:
#F=\frac{T^o_m-T_m}{T^o_m-T_s}
#:Deur 1) en 4) saam te neem vind mens
#T_s=T_m- \frac{R{T^o_m}^2 x_{onsuiwer}}{\Delta H_f}\frac{1}{F}

Dat wil sê dat 'n grafiek van Ts teen 1/F lineêr sal wees, indien C goed gekies word. Indien die smeltentalpie en die smeltpunt van die suiwere stof bekend is, kan uit die helling die onsuiwerhede se molfraksie bepaal word en uit die afsnyding die onsuiwere materiaal se smeltpunt.

## Verwysings
Jonatan

. Jonatan is die man met die tulband.]]
**Jonatan** (Hebreeus: יְהוֹנָתָן * Jəhōnāṯān* of *Jehonatan*; of יוֹנָתָן *Jonatan*) is ’n held wat in I Samuel van die Hebreeuse Bybel voorkom. Hy was die seun van koning Saul en boesemvriend van koning Dawid. Die verhouding tussen Dawid en Jonatan is een van die merkwaardigste wat in die Bybel opgeteken staan.

Jonatan word die eerste keer in die Bybelverhale genoem waar hy die wagpos van die Filistyne in Geba verslaan, (I Samuel 13) en in die daaropvolgende hoofstuk ’n alleenaanval op ’n ander Filistynse wagpos uitvoer wat sy “manhaftigheid en moed as kryger” bewys. 
Hy eet egter heuning, onwetend daarvan dat sy vader, as ’n eed, enige voedselinname verbied het: “Vervloek is die man wat iets eet tot vanaand” (I Samuel 14:24).  Saul was van plan om Jonatan hiervoor om die lewe te bring, maar versag nadat die manskappe daarteen beswaar maak. (I Samuel 14:45).

duimnael|links|210px| Omhelsing tussen Dawid en Jonatan in ’n  tekening uit die 14de eeu.
Die verhaal van Dawid en Jonatan vind sy aanvang in hoofstuk 18, waar daar geskrywe staan dat “die siel van Jonatan verkleef geraak het aan die siel van Dawid, en Jonatan het hom liefgehad soos sy eie siel” (vers 1). Jonatan help vir Dawid om van Saul af weg te vlug en vra Dawid om sy barmhartigheid teenoor Jonatan se geslagte te behou (1 Samuel 20:14-15). Dit dui daarop dat Jonatan vir Dawid as die toekomstige koning erken. 

Jonatan sterf tragies saam met sy vader en broers in ’n neerlaag op die gebergte Gilbóa. (I Samuel 31) Jonatan was die vader van Mefibóset, teenoor wie Dawid besondere edelmoedige gedrag, om Jonatan se onthalwe, betoon het. (II Samuel 9).
T.H. Jones maak die opmerking dat Jonatan ’n “toonbeeld van getrouheid aan die waarheid en vriendskap is”. 

## Verwysings
Daveyton

**Daveyton** is 'n groot township wat aan die oostelike Oos-Rand in Gauteng, Suid-Afrika geleë is. In 2011 het die gebied 'n bevolking van 127&nbsp;967 gehad, waarvan 126&nbsp;907 (98.5%) swart was. Daveyton het in 1983 munisipale status verkry.

## Sien ook 
* Lys van dorpe in Suid-Afrika

## Verwysings